অসম আৰক্ষীৰ উপ-পৰিদৰ্শক পদৰ বাবে অনুষ্ঠিত হ'বলগীয়া পৰীক্ষাৰ প্ৰশ্নকাকত ফাদিলৰ গোচৰত অভিযুক্ত বিজেপি নেতাক জেৰা চলোৱা হৈছে।
উল্লেখযোগ্য যে, যোৱা ২০ চেপ্তেম্বৰত অসম আৰক্ষীৰ উপ পৰিদৰ্শকৰ পৰীক্ষা আৰম্ভ হোৱাৰ সময়তে প্ৰশ্নকাকত ফাদিল হোৱাৰ ঘটনা পোহৰলৈ আহিছিল। লগে লগে লিখিত পৰীক্ষা বাতিল কৰা হৈছিল।
মহানগৰীৰ গণেশগুৰিৰ THANK YOU লজৰ চাৰি স্বত্বাধিকাৰীকো আটক কৰিছে আৰক্ষীৰ অপৰাধ শাখাই। আটক কৰা হৈছে অলকেশ বৈশ্য,প্ৰাঞ্জল শৰ্মা,বিমল থাপা আৰু প্ৰণৱ বৰাক।
লজটোৰ পৰা কম্পিউটাৰ হাৰ্ড ডিক্স, বৰ্ডৰ লগতে কিছু সামগ্ৰী আৰক্ষী অপৰাধ শাখাই লৈ যায় ।প্ৰাপ্ত খবৰ অনুসৰি বিজেপি নেতা দিবন ডেকাই পৰীক্ষাৰ প্ৰশ্নকাকত ছপোৱাৰ ঠিকা লাভ কৰিছিল।
